Fööniks, kes püüab taas tuhast tõusta.: Lihtsalt minna, sõita, avastada.. see õnnestuski!\nMul oli siin vahepeal periood, kus lihtsalt toimus nii palju ja samas justkui mitte midagi. Alustasin siin postitust Eurovisioonist- ainus telesaade või-show mida ma aastaid järjepidevalt vaadanud olen. Alates siis Eesti laulu valimisest kuni finaalini välja, olenemata kes finaali pääsesid. Selleaastane võidulaul tekitas kahetisi tundeid. Mnjah, lauluga siin nagu küll midagi eriti pistmist pole. Samas aga on kiiduväärt laulja enesekindlus-kui mina siin mingi 15 kilo pärast põen mõnikord, siis mida peaks temasugune veel tundma? Nii et, kui hinnata inimese erilisust, siis läks võit õigesse kohta. Aga Eurovisioon peaks ju olema idee järgi lauluvõistlus...nii et, ei ole ma sugugi see erand, kes Iisraeli võidu peale lakke hüppaks.\nSiis alustasin postitust, kuidas ma proovisin laada päevajuhi ametit ja tegelikult sain kenasti hakkama, ainult et laat kui selline oli ...umbes 30 müüjat ja saja ringis külastajaid. Kusjuures, ma olin algselt sinna end veel müüjaks reganud, appi kuidas tegelikult vedas, et sain pisikese preemia selle eest, et ruuporiga ringi käisin ja püüdsin neid väheseidki inimesi ostma motiveerida kaupu tutvustades.\nAga tegelikult jõuan ma nüüd siis postituse tuumani! Kirjutasin kord, et mulle tohutult meeldiks lihtsalt minna ja sõita kuhugi, avastada uusi kohti, jäädvustada mõned pildid mälestuseks ja üldse, lihtsalt veeta terve päev autoga sõites ja peatudes, seal kus ise tahad. Mitte nagu bussiga, et peatumine on vaid peatuses. Üks hästi armas ja tore blogilugeja haaras sellest soovist kohe sama postituse alla kinni. Ma ei olnud tegelikult üldse nii mõelnud seda postitust kirjutades, et keegi peaks nüüd kohe niimoodi reageerima. Aga üllatus oli suur! See naine, bloginimeks saab talle ta kunagine hüüdnimi Kessu, kirjutas mulle meili peale, et kuhu ma minna tahaksin. Eee...hea küsimus muidugi, olin küll oma arust pool Eestit läbi käinud, aga kui hakkasin kaarti vaatama siis ikka neid "valgeid laike" oli tohutult. Ja kuna olid ka veel jubedad ilmad, siis oli aega ka mõelda. Loomulikult jõudsin juba arvestada, et Kessu tegi emotsiooni ajendil ettepaneku ja noh jutuks hea- lihtsalt nii palju on inimesed emotsioonihoos öelnud midagi sellist, millele tagantjärgi mõeldes haarad kahe käega peast kinni. Aga soojade ilmade tulles ma kirjutasin talle ja sai paika pandud suund, kuhupoole autonina keerata. See oli Virumaa. Läänest-idani ja vastupidi, mööda Tallinn-Narva maanteed.\nMina Eesti suurima tehismäe taustal.\nJärgnevat osa postitusest ma kirjutan juba teist korda, sest oskasin peaaegu valmis postitusele viimast pilti lisades ja seda redigeerides- millegipärast lisas süsteem pildi valesse kohta ja ma hakkasin seda eemaldama- eemaldada peaaegu KOGU oma valmis postituse :D No ma ikka kohe olen andekas kõiges, mis puutub piltide lisamisse :D\nOkei siis. Järgmine peatus oli Sinimägedes. Ilus koht aga memoriaal kuidagi oli liiga tagasihoidlik minu arust. Võibolla see muidugi ka tundus lihtsalt üle tee asuva kireva ja uhkete monumentidega kalmistu kõrval. Sinna me ei läinud, sest see oleks võtnud vabalt mitu tundi, et kõike seda omanäolisust näha.\nNarva linn tervitas meid suvise leitsakuga. Hiljem muidugi selguski, et sel päeval oligi kuumarekord just seal. Tänu sellele ei võtnud me pikemat retke ette, kuigi arvestades Narva omapära- tupikuga lõppevaid parke ja ilma tupikumärgita tänavaid, sai ikka mitu kilomeetrit jalutatud. Isegi Kessu mainis pärast, et tema oli seal päris väsinud. Ja huvitaval kombel oli see ka minu jaoks ainus koht, kus ma lausa ootasin, millal me auto juurde tagasi jõuame. Lihtsalt see palavus ja kaks tarka nagu olime, oskasime ka veepudelid autosse jätta. Lähim pood aga jäi tee peale ette alles siis, kui autoparkla põhimõtteliselt juba paistis.\nKuid Narva on kindlasti koht, kuhu ma kunagi uuesti tahan minna! Esiteks see võimas tunne seista jõe kaldal ja näha teisel pool hoopis teist riiki, hoopis teist maailma võrreldes Euro-Eestiga. Jah, mind on see Euroopa Liit oma tobedate seaduste ja mis viimasel ajal mind eriti tigedaks ajab, toidu solkimisega- nt jookides suhkru stevia või veel hullem mingi aspartaamiga- täiesti ära tüüdanud! Aga poliitika on selline asi, mis tekitab alati eriarvamusi ja juba eelmainitust piisab kindlasti nii mõnelegi kommenteerijale, et mind "tiblaks" nimetada ja soovitada mull Venemaale kolida. Kusjuures...see viimane mõte mulle isegi meeldiks, ainult et selleks on vaja algkapitali kasvõi viisa taotlemiseks. Venelastega pole mul mitte kunagi probleeme olnud, rahvus iseenesest on kuidagi siiram ja julgem suhtlema...\nUjuda siit üle ei tasu. Esiteks läheb siit kuskilt piir ja teiseks on vool selles jões väga kiire ning veekeeriseid väga palju. Aga küll tahaks kunagi sattuda sinna teisele poole...\nNarvast vaid mõne kilomeetri kaugusel, Narva-Jõesuus õnnestus mul sellel aasta ka esimest korda varbad sooja liiva suruda ja poole sääreni merevette minna. Uskumatu- elan paarsada meetrit rannast eemal, aga sinna ei lähe! Jah, ma ei julge käia rannas ,kus on palju rahvast, häbenen oma päevitamisele mittealluvat valget keha vist või siis hoopis seda et kuidas ma ikka lähen lihtsalt piki randa kõndima, kui isegi lapsed ujuvad. Seepärast ootan aega, mil hakkab Aegnale laev sõitma ja loodan väga, et seal on ka meeskonnas mõni muutus toimunud, sest paaril tüübil seal oli ikka väga tõsiseid probleeme suhtlemisega!\nNaljakas poos on tingitud sellest, et nagu tavaliselt oli mul seljas maksiseelik ning et hoida seda enamvähem kuivana, siis kerisin seelikusaba ümber jalgade :D\nNarva-Jõesuu on üks huvitav linn. Seal pole mitte ühtegi teeviita isegi mitte nii suurele magistraalile nagu Tallinn-Narva maantee. Seega suutsime me kõigepealt vales suunas mitu kilomeetrit sõita. Ehk oleks ka see tee meid lõpuks viinud maanteele kohale, aga 7 kilomeetrit teeremonti... ei tundunud just eriti ahvatlev. Ots ümber ja tagasi. Mina olin vahepeal juba päris veendunud, et jõuame uuesti Narva välja ja et küll me sealt juba siis maantee leiame. Aga Kessu keeras mingile täiesti suvalisele külavaheteele- täiesti huupi kusjuures- ning üllatus-üllatus mõne kilomeetri pärast oli Tallinn-Narva maantee.\nKessu arvas millegipärast, et meil jäi Ontika pankrannikul käimata, et see jäi meie selja taha. Mul aga on küll ülikehv orienteerumisvõime, aga see-eest väga hea nimede, ka kohanimede mälu. Ja Sillamäest läbi sõites hakkasin hoolega teeäärt jälgima ning peatselt oligi silt- Valaste juga ja Ontika paari kilomeetri kaugusel.\nVot see oli võimas vaatepilt! Kahjuks ei saanud alumisele platvormile seda ilu vaatama ja no mina ei saanud oma kõrgusekartuse tõttu ka ülemise platvormi turvapiirdele päris ligi minna. Aga Kessu jäädvustas selle imelise vaate mu telefoniga.\nPäike paistis natuke vastu ja pisut tuhmiks jäi, aga siiski...imeline looduse kunstiteos.\nMina aga pildistasin kaugemalt vaadet Ontika pankrannikult merele..\nSeal mingis pisikeses suvekohvikus tegime ka lõunapausi. Hinnad olid uskumatult soodsad. Sašlõkk vaid 3.-eurot, no mis seal enam mõelda, eks :) Ma küll ise maksma ei pidanud, sest Kessu lubas ise võõrustaja olla. No ütleme, et see polnud mulle just harjumuspärane ja tegi hetkeks kohmetuks, kuid siis lisasin sašlõkile juurde ka oma teise lemmiku- jäätisekokteili. Leti ees püüdsin veel ise arvest osa tasuda, aga sellest ei tulnud midagi välja :) Olgu siis sedakorda nii...\n3 -eurone sašlõkk oli tegelikult küll kanalihast, aga kuna ma polnud varem kanalihasašlõkki söönud (vist pidasin kuidagi mõttetuks ja maitsetuks) siis üllatus oli suur- sellel oli isegi maitse! Ja portsjon oli päris korralik. Jäätisekokteilist pole muidugi mõtet rääkidagi, seda ma vist võiksin lõputult juua :)\nAeg oli uskumatult kiiresti läinud. Ja juba oli päris õhtu käes, kui jõudsime edasi oma viimasse petuskohta Rakverre. Seal ma siis sain natukene pingutada trepist üles Vallimäele ronimisega, isegi tegin natuke endale liiga, sest südames olid pisted ja hingamisel oli justkui blokk ees veel mitu minutit tagantjärele. Aga ma ei teinud sellest väljagi, sest taaskord avanes ilus vaade. Linnus oli küll kahjuks juba suletud, aga nagu ikka kõik Rakvere külalised, kohustuslik tarvapilt sai tehtud.\nKülastasime siis ka Rakvere teist "kultuskohta"- Põhjakeskust. Eh,tavaline kaubanduskeskus, isegi pärlipoodi polnud! Ei viitsinudki seal pikemalt peatuda. Ja keerasime autonina Tallinna suunas. Uskumatult kiiresti möödus tagasitee. Juba Kiiu, juba Maardu ja juba minu esimene elupaik Tallinnas- Lasnamäe, Seli asum. Koht, kuhu ma küll eriti enam ei satu, sest see eeldaks ekstra sinna minekut, aga kuhu sattudes käib alati südamest jõnksatus läbi.\nJah, mulle meeldib ka mu praegune elukoht, aga Lasnamäe on jäänud kuidagi eriliselt lummavaks! Või on see mingi alateadlik mälestus sellest, et oli see ju see paik, kus me elasime Raineriga ligi kaks aastat koos, selleks et mõista. hoolimata meie tunnetest on meie eluviisid liiga erinevad selleks, et paarina jätkata. Jah, ma pole Rainerit unustanud, ei ole seda teinud juba 15 aastat aga see ei tähenda enam ammu seda, et ma nutaksin päevade viisi või otsiksin tema kohta pidevalt infot vms. Ta on küll taas kadunud, läinud kuhugi oma teed, aga ma tean, et isegi kui me enam iial ei kohtu, südame kaugemasse soppi jääb ta mulle igaveseks.\nÕhtul koju jõudes pool kümme ei olnud mul mitte mingisugust väsimust. Mängisin paar arvutimängu, lugesin päevauudised läbi ja alles siis läksin magama. Kuid järgmised paar päeva ma küll ei tahtnud kellegagi suhelda, ega kuskile minna. Esimesel õhtul Maximasse end siiski vedasin ja järgmisel päeval käisin koduasumis väikese ringi jalutamas ning kukksuin raha raiskama- ostsin ItalianaKingast endale uued madalad ja imekerged suvekingad 7.90. Kirun end tegelikult veel nüüd paar päeva hiljemgi, kuigi kingad on mugavad. Aga no see olen ju mina...\nUh, seekord läks õnneks ja postitust ei kustutanudki :D Isegi pildid said õigetesse paikadesse teksti vahele paigutatud...\nPostitaja: Raili kell 15:09\nAnonüümne 18. mai 2018 20:04\nVõiksid kuidagi parema soengu lasta lõigata. Liiga sorakil oled.\nSkarabeus 18. mai 2018 22:07\nMiks ta nii väga peaks?\nAnonüümne 19. mai 2018 15:27\nKaalust peaks ka alla võtma.\nAnonüümne 19. mai 2018 18:57\nTead, anonüümne 20:04 ja 15:27, Raili võib (kui tahab) oma soengut ja kehakaalu muuta, aga sinu rumalus ja nõmedus on kardetavasti jääv.\nElve 19. mai 2018 19:08\nKui ma saaksin sulle "meeldib" panna, siis paneksin. :) Ma juba eile vaatasin seda esimest ja ka tänast kritiseerivat kommentaari ja mõtlesin, et mis küll sellist inimest vaevab, kes muud ei oska öelda, kui ainult negatiivseid kommentaare pilduda. Elagu oma negativism kusagil mujal välja, kui teise inimese blogis.\nAnonüümne 19. mai 2018 19:10\nSina Elve oled üldse alkohoolik ega peaks siin üldse õpetussõnu jagama.\nElve 19. mai 2018 19:42\nSa eksid! Ma olen endine alkohoolik ja kui asi puudutab ülbitsejate taltsutamisse, siis olen mina just kõige õigem õpetaja, sest mina olen tugeva iseloomu ja tahtejõuga inimene ja mind sellised hüüdnimed, nagu l**s või alkohoolik jne... ei murra. ;) Ja pealegi! Mis ütleja oled sina, anonüümne? Ainult Raili võib mind keelata ja tema on öelnudki mu usuteemaliste kommentaaride kohta, et ma neid tema blogis ei kajastaks. Aga kuni ta muud pole keelanud, seni on mul samasugune õigus kommenteerida, nagu teistel lugejatel.\nAnonüümne 19. mai 2018 20:22\nVälja arvatud lubadus, et sa siia enam ei tule...\nElve 19. mai 2018 20:31\nSee lubadus oli antud siis, kui olin veel ebakindel. Nüüd olen teistsugune ja endised lubadused ei kehti. ;)\nAnonüümne 20. mai 2018 09:19\npole olemas "endiseid" alkohoolikuid, kui oled korra jäänud sõltuvusse, siis võib see vabalt iga kell uuesti juhtuda.\nAnonüümne 21. mai 2018 13:36\nMaru lihtne küll - siis olin selline, aga see enam ei loe...\nNiisugune ümbermõtlemine on teismelise pubeka puhul normaalne. Vanemaealise naise suust kõlab see just ääretult ebakindlalt.\nElve 21. mai 2018 15:12\nAnonüümsele 13:36, ongi lihtne, sest tookord, kui ma sellise lause kirjutasin, olin ma liigagi vastuvõtlik kritiseerijate suhtes. Enam ma seda ei ole. Nii, et lase aga käia, ütle, mis sul öelda on... aga kõigepealt tuleb sul Raililt luba küsida, kas sa võid tema blogis minust rääkida. ;)\nAnonüümne 21. mai 2018 16:28\nMulle tundub nii, et sõltuvusest on võimalik vabaneda ainult sellisel juhul, kui eneseanalüüsi tulemusel jõutakse selle sõltuvuse tuumani, vastasel korral toimub lihtsalt ühe sõltuvuse asendamine teisega. Samas, eks me kõik ole ju millestki-kellestki sõltuvad, lihtsalt mõned sõltuvused on ühiskonnas rohkem aktsepteeritud kui teised. Tasakaalukas täiskasvanu lihtsalt suudab oma ihasid ja soove kontrollida ning reeglina näeb oma tegevuse tagajärgi paar sammu ette, samuti suudab ta mingi kaugema eesmärgi nimel mõnest hetkenaudingust loobuda. Vastutuse võtmiseks nimetatakse seda :)\nElve 21. mai 2018 17:41\nImelik, et sa tuled tasakaalukast käitumisest rääkima inimese blogis, kellele psühhiaater on andnud töövõimetuse ja kui see kommentaar minu kohta käis, siis inimesele kes on ka psühhiaatrilt töövõimetuse saanud. Mis sõltuvusse puutub, siis vähemalt minul on nendega kõik korras ja ka eesmärgid püstitatud. Minuga on kõik korras. :) Aga tundub, et mõnel ei ole kõik korras, kui teiste inimeste juures vigu käib otsimas.\nAnonüümne 21. mai 2018 18:25\nNo igaljuhul palju õnne Sulle, kui minu eelmises kommentaaris vigade otsimist nägid :)\nElve 22. mai 2018 07:33\nEi noh! Kas just Sina otsid teistes vigu, aga teid, anonüümseid on päris raske eristada. Kuigi ühte ma isegi eristan. :D See on see inimene, kes siin oma päevaplaani kirja pani. Tolle inimese käekiri on üks/ühele ühe inimese moodi, kes endast nõrgemaid kritiseerib. Mul oli kunagi juhus lugeda kahe oma fb sõbralistis oleva inimese postituse kommentaare ja toosama inimene kritiseeris neid mõlemaid. Üks neist on füüsilise puudega ja teine minu sugulane. Nii, et jah, vähemalt ühte Raili halvustajat ma tean täpselt, kes ta on.;) Kerge on maaslamajat lüüa, kui ta ei ole samasugune, kui sina, või ei saa hakkama samade asjadega, mis sulle iseenesestmõistetavalt kerged tunduvad.\nAnonüümne 22. mai 2018 19:46\nElve, sa oled täielikult eksiteel. Sa ei tea mind üldse.\nElve 23. mai 2018 09:10\nMa ei peagi teadma. Aga kahju siis, et Raili blogis on mitmeid negatiivselt kommenteerijaid. Too üks, keda ma nimetasin, on ka kindlasti üks kritiseerijatest. Kui keegi peab avalikku blogi, ei anna see veel õigust lugejatel oma negatiivseid emotsioone välja elada.\nAnonüümne 26. mai 2018 05:18\nVanaproua Elve! Ajate sassi enesekindluse ja ülbuse. Teie olete see viimane ja paraku on ülbus siiski nõrkade - argade, ebakindlate ja rumalate - inimeste käitumine. Ilmselgelt pole te adekvaatne hindama enda iseloomu, kuna igasugune kriitikameel ja analüüsivõime teil puudub.\nElve 26. mai 2018 07:39\nMismõttes mina ülbe olen, kui kaitsen end ülbitsejate eest? Aga see on Raili blogi ja jutt minust ei käi Raili blogisse. Aga et sa teaksid, siis minuga on kõik korras ja aina paremini läheb...\nAnonüümne 26. mai 2018 09:24\nHm? Nüüd siis ei käi jutt teist, kui te ise igale kommentaarile vastate ja igatpidi ennast nähtavaks püüate teha? Vot just niisugune ristivastu jutt iseendaga näitabki teie segadust ja oskamatust endaga toime tulla. Nimetate seda enesekindluseks, aga enesekindel inimene:\n1. ei laskugi vaidlusse "ülbitsejatega"\n2. ei rõhuta kogu aeg, kui enesekindel ta on\n3. oskab vatu võtta kriitikat ja seda analüüsida ilma vastuplärtusmiseta (näiteks kriitika, mis tema pihta ei käi, ei tee väljagi, mitte ei vasta ja selgita/ õigusta, ning kriitika, mis puudutab, võtab arvesse ja mõtleb, kas ja kuidas seda kasutada jne)\n4. ei ole nii peale- ja esiletükkiv\n5. on sõnapidaja (ka mina mäletan Raili blogist möödundaastast lubadust "siia mitte tulla" ja vahet pole, et Raili ei keela, siis oma sõna peaks ju ka midagi maksma?)\nMina teis enesekindlust ei näe, küll aga tööalaselt puutun kokku ennasttäis ja ülbete inimestega, kes just samamoodi kuulutavad, kui kõvad kutid-mutid nad on, tegelikult aga...\nElve 26. mai 2018 09:47\nMul ei ole vaja end nähtavaks teha, aga kuna see on avalik blogi ja mina loen ka Raili blogi, siis miks ma ei võiks siin blogis kommenteerida. Muide ka mina ei mõista paljusid asju, mida Raili teeb, aga enam ma ei hakka tema tegude kallal näägutama. Pikemaajalised blogilugejad teavad, mis sellest kunagi välja tuli. Raili on Raili ja mina olen mina(samuti ka teised inimesed). Ei saa hakata ennast võrdlema teise inimesega. Mis nüüd sellesse puutub, et ma olevat lubanud "siia mitte tulla", siis see ei olnud üldse nii sõnastatud, vaid lubasin siin mitte kommenteerida". Lugesin ju seda blogi kogu aeg. Isegi siis, kui ma ei kommenteerinud. ;) Ja Railile soovitan ülbitsejatest lihtsalt üle vaadata. Kõik inimesed ei ole sellised...\nAnonüümne 26. mai 2018 11:23\nMis puutub solvajatesse ja mõnitajatesse, siis Raili oskab ise nendega väga hästi toime tulla. See, et Sina iga kommentaari all kaitseinglit püüad etendada paneb lihtsalt muigama :) Selliste inimeste eesmärk ongi ju provotseerida. Ja kui Railit ei õnnestu provotseerida, siis pistavad Sinu süütenöörile tule otsa, samas Sa tõesti ei näi vahet tegevat neutraalse arvamusavalduse, konstruktiivse kriitika ja lahmimise vahel. Küpsest isiksusest ja enesekindlusest see just ei kõnele.\nElve 26. mai 2018 15:56\nTeades Raili probleeme meeleoluhäiretega või kuidas tema probleeme nimetataksegi, kui ta tarvitab isegi vastavaid rohtusid, ei ole lugejatest mõistlik mingit kriitikat avaldada. Ja kaalu, ning soengu kohta käiv kriitika ei olnud küll konstruktiivse kriitika moodi, vaid pigem teise inimese välimuse arvustamine. Mulle näiteks küll teise inimese kaal või välimus korda ei lähe. Samamoodi ei lase ma ennast häirida, kui keegi minu välimuse kohta mingeid kommentaare ütleks. Keegi siin nimetas mind vanaprouaks. :D Jäägu talle tema arvamus, aga pidagu meeles, et ka teda võidakse 49 aastaselt vanaprouaks nimetada. Nii, et ärgu solvugu siis... ;)\nAnonüümne 26. mai 2018 22:08\nElve, äkki sa oled end nii ärajoonud, et paistat lausa rauk, mitte vanaproua. Alkohoolikud naised näevad jubedamad välja, kui mehed.\nElve 27. mai 2018 06:43\nTead anonüümne 22:08! Mina võin raugana välja näha, aga mul on vähemalt süda õigel kohal ja sellepärast mul hästi lähebki. Mõtled, et sõnad mulle midagi kurja saavad teha? Eksid! Kui ma tulin välja alkoholismist, siis mingi sõim mulle küll midagi ei tee.\nAnonüümne 27. mai 2018 06:49\nMina olin see, kes teid, Elve, vanaprouaks nimetas. Pean siis vist vabandama, sest olen vaid teie pilte näinud ja oleksin pakkunud vanuseks 62-65. Minu viga tõesti, aga no nii mulle tundus.\nSee blogindus.... Nüüd siis kirjutate teie, et Raili peab avalikku blogi ja kirjutama võivad tulla kõik, kuid allpool imestatakse ja minestatakse, et mis inimesed need küll on, kes siia "laamendama" tulevad? Hoolimata sellest, et ONGI avalik blogi ja maailmas ongi erinevaid inimesi ja arvamusi. Seesama väide näitab taas, et inimene ei ole mitte enesekindel, vaid vägagi mõjutatav. Täpselt nagu selle vanusega: kirjutan, et enesekindel inimene ei hakkagi midagi selgitama/ üldse vastama, aga teie justnimelt teete seda. Trete kohe selle kommentaari kohta ka. Teete ja õigustate ja selgitate ja vaidlete veel edaspidigi. Sest te ei ole mitte see, kelleks ennast peate võõraste ees - see sai juba ammu selgeks. Ja kuna teate seda ka ise, siis oletegi igaks juhuks ülbe ja arrogantne.\nElve 27. mai 2018 06:59\nSelle kohta on üks kõnekäänd: "Kuidas küla koerale, nii koer külale". Vb. ma siis pole nii enesekindel, kui ma ei suuda ülbitsejatele samaga vastamata jätta. Aga ma tõesti loen ja imestan, et mis värk selle Raili mõnitajatega on. Kuna nüüd vist perekoolis enam selliseid teemasid teha ei saa, siis tullakse otse blogisse. Nagu ma seal allpool kirjutasin, et andjaid on samapalju, nagu tahtjaidki. Lihtsalt tuleb õige inimene leida. Ja need, kes ei taha anda, ei peaks kadedad olema, kui teine annab inimesele, keda sina ei salli...\nMis minu vanusesse puutub, siis mulle pakuti rohkem vanust juba siis, kui 15 olin. Keegi arvas, et ma olen 25 kanti. :D\nRaili Sule 19. mai 2018 22:46\nPäris "huvitavaks" on jälle siin läinud :) Sina, soengu ja kaalu spetsialist, sulle öeldi- mina võin neid muuta kui need mind häirivad, aga sinu ülbus ja negativism, ühesõnaga lausnõmedus kahjuks jäävad sind surmani saatma.\nElve, ma ei kavatsegi sul kommenteerimist keelata, juba ainuüksi sellepärast, et see mõnele nii tohutult pinnuks silmas on :D Sellistest õeluskottidest peaks tegelikult kahju olema-õnnetud ja haiged inimesed- aga seekord küll ei suuda...\nAnonüümne 19. mai 2018 23:26\nkommentaariks: aegna laevad hakkasid juba sõitma 18.maist\nRaili Sule 19. mai 2018 23:40\nMa tean jah, et kuskil mai keskel nad pidid alustama. Täpset kuupäeva polnud veel uurinud.\nAnonüümne 20. mai 2018 11:15\nMa üldiselt ei pea kellegi välimuse kommenteerimist väga heaks tooniks, sest tõeliselt olulised on elus hoopis muud asjad, aga aeg-ajalt midagi positiivset on ikkagi tore öelda. Ja sulle tahaks öelda, et sul on ju säärejooks nagu soorebasel (nagu mu ema tavatseb öelda)! ;) Ma ise kannan alati maksiseelikuid sellepärast, et varjata oma paistes sääri ja pahkluid ning mõtlesin varem, et ju sul on mingi sama teema nende maksidega. Aga nüüd vaatan selle merepildi pealt, et võiksid suisa uhkusega vahel ka lühikesi ja kitsaid seelikuid kanda.\nAnonüümne 20. mai 2018 12:50\nLühikesi ja kitsaid seelikuid. Raili puhul oleks see veel hullem maitselagedus. Sulle lihtsalt tundub, et tal kobe säärejooks. Tegelikult on ta jalad nagu pakud.\nAnonüümne 20. mai 2018 14:41\nNo küll sina oled üks vastik inimene, kommenteerija 12.50!Paha lugeda sellist õelust!\nAnonüümne 20. mai 2018 15:14\nSellised tavaliselt need kelle ainus elu väljund seisneb ilus olemises, pakend OK aga sisu olematu ja siis on vaja oma `väärtuse` rõhutamiseks teiste `pakendit` halvustada.\nAnonüümne 20. mai 2018 15:37\nNo tundub nii jah :)\nAnonüümne 20. mai 2018 18:36\nMul pole ka raha, et mööda Eestimaad reisida!!! Päriselt ka ei ole!!!\nAnonüümne 20. mai 2018 19:28\nMa arvan et see möliseja siin on seesama, kes Perekoolis absoluutselt iga teema all käib halvasti ütlemas. Lihtsalt valab ... eee ... väljaheiteid pähe ja laamendab täiesti väljamõeldud süüdistustega. Stiil on sama. Ma usun, et see on mingi vaimuhaige, seda enam et ta on netis praktiliselt 24/7. Minu poolest võiks autor sellised postitused lihtsalt ära kustutada (ja unustada), need teevad tuju halvaks isegi lugejatel, neis ei ole isegi mingit konstruktiivset kriitikat, ainult kurjus. Või noh, ilmselt haigusest tingitud kurjus.\nAnonüümne 20. mai 2018 20:09\nMa käin tööl ka. Ei ole ma koguaeg netis. Eile polnud ma netis näiteks 6.30-14.00 ja magama ma lähen tavaliselt kell 23.00. Täna ärkasin ma kell 9.00, aga netti tulin alles 11.30 ja olin siin kuni 13.00 ja siis läksin kaheks tunniks jalutama, sest ilm oli ilus. Täna lähen ka kell 23 magama ja hommikul tööle kell 6.30 ja saabun alles kell 16.00. Tööl ma netti ei saa. Nii et ma pole 24/7 netis.\nAnonüümne 21. mai 2018 13:38\nLiinitöölised ja kassapidajad tõesti tööajal netti ei pääse.\nAnonüümne 22. mai 2018 12:06\nEi tea kelle see asi, kui palju või kui tihedalt keegi netis käib. Väga paranoiline suhtumine. Või diagnoosid sa teisi oma haigussümptomite järgi? Sinu kommentaarist tuleb välja et oled ise Perekooli pidev külastaja ja näed seal igas kommenteerijas kollisid. Küllap sa ise ei saa kirjutatust midagi aru, ei mõista, ei oska kaasa arutleda ja nii sulle viirastuvadki igasugused kujutluspildid.\nAnonüümne 22. mai 2018 12:09\nJuba sinu sõna "möliseja" näitab seda et ega sul seda haridust eriti ei olegi. Mõistan. Egas seetõttu sa ei oskagi kaasa rääkida. Pead vaikides lugema (kui aru saad), ja oma paari konto alt teisi vaimuhaigeteks sõimama. Kas tuleb tuttav ette?\nAnonüümne 22. mai 2018 19:15\n20.mai 2018 19:28 on tuntud parawebi külastaja. Ärge pange teda tähele, tal tekivad tihti paranoilised luulud.\nRaili Sule 20. mai 2018 20:33\nSeesama kindlasti, kes Perekooliski käib mölisemas. Aga ma justnimelt ei kustuta ta kommentaare enam ära, sest mina olen õppinud sellest üle olema- mingi tühine ülbik, kelle õelus on tõesti kas patoloogiline (sel juhul soovitan kiiremas korras ravile minna tal!) või on ta lihtsalt...ma tean isegi oma napi inglise keele oskuse juures sõna "bitch" ja sellega ongi kõik öeldud sellise inimese kohta. Vaadake ja lugege siis jah kõik teised ka, milline "tore inimene" ta on :D\nAh et vaesekesel töö segab netis olekut...mnjaa, sant lugu siis:D Ja arvad tõesti, et keegi seda usub ka, et sul tööl või jalutades või mida iganes nutitelefon käes pole sapipritsimiseks :)\nAnonüümne 20. mai 2018 21:07\nSa muidugi ei usu, aga mul pole isegi nutitelefoni. Kui sul on nutikas, siis sa ikka päris rikkur ja ära siis ulu, et sul raha pole ja kõik sulle annetama peavad sinna võõrale arvele, et riiki ja KOV-i petta. Petis selline.\nElve 21. mai 2018 06:33\nAh sul ei ole nutitelefoni? Ja sellepärast oled kade, et teistel on ja nendel läheb paremini, kui sul? Kadedusega kaugele ei jõua.\nAnonüümne 26. mai 2018 05:23\nNutikas om tänapäeval mingi taseme näitaja?? Päriselt?\nKusjuures mis "läheb paremini"? Raili sai selle Samsungu-junni ju taaskord haletsusest, mitte ei hankinud ise. Ta nagu sinagi - pigem külmetab, vingub ja ootab kevadet, kui ostaks elektriradika (sina puid). Mida kõvem kiun, seda suurem võimalus, et keegi jälle toob/ teeb/ aitab. Tõsiselt arbad, et keegi on elukestva vaesuse ja saamatuse peale kade??\nAnonüümne 20. mai 2018 22:09\nRaili, uu, kas ei oskagi midagi kosta? Lisan veel seda, et ära siin tembelda kõiki kohe haigeks, kui sul endal mingid hullemad diagnoosid, mis ei luba sul tööle minna, aga ehteid müüa ja KOV-i petta lubavad. Samas on sul ju osaline töövõime, nii et ära tee end hädisemaks kui oled ja jõuad viiendale korrusele ka ronida, kui kaalust alla võtad ja suitsetamise maha jätad. Kütuseraha sa nagunii ei maksnud, et sind kõikjale sõidutati. Tahad ainult teiste kulul elada.\nAnonüümne 21. mai 2018 11:14\nOle hea ja jäta nüüd see tigetsemine! Inimeste elusaatused on erinevad ja me mitte keegi ei saa ette teada, millal head sõna ja abikätt tarvis võib minna. Ja kütuseraha koha pealt hoia oma suukene ikka kõvasti kinni. Ma sain sellest väikesest reisist midagi palju enamat kui see mõnikümmend eurot kulutatud kütuseraha. Mis puutub Raili diagnoosidesse ja ravisse, siis las sellega tegelevad proffesionaalid, pole Sinu asi otsustada mida ta suudab või mida mitte!\nTriin Loide 21. mai 2018 19:10\nOled sa kunagi peeglise vaadates mõelnud, et sa oled umbes sama kasulik ja ilus, kui tükk koerasitta kevadisel lumel...? Ei? Soovitan.\nAnonüümne 20. mai 2018 22:59\nKuule sina, lapsuke!\nKas sa ikka saad aru, millisel lehel viibid? See ei ole foorum, kus kõik avaldavad oma arvamusi. See on teise inimese päevik ja mitte keegi ei ole kutsunud sind siia oma tobedustega lagedale tulema. Sul ei ole kohustust üldse siia lehele tulla. See ei ole suhtlusportaal. Oled Feissbukiga segi ajanud?\nKas endal blogi pole? Vaat soeta see ja seal kirjuta, mida meeldib. Siin oled sa külaline ja palun pea end külalise kombel ülal. Kas ema pole seda õpetanud, kuidas külas käituda? Või õpetajad koolis rääkinud. Kuigi oled veel laps, peaks seda ikka teadma.\nSee, mida Sa blogi omaniku kohta kirjutad, räägib tegelikult ju sinust - su kasvatamatusest, ebaviisakusest, su perest ja lastetoast .... no lapselikust mõistusest muidugi ka.\nElve 21. mai 2018 06:30\n+1 sulle! :) Ma just mõtlesingi tollele halvustajale kirjutada, et ta ajas koha segamini. See on teise inimese päevik ja oma tundeid ei saa teise inimese päevikus välja elada. Mulle ka heideti ette, et kirjutan Raili blogis endast. Aga tundub, et neid enese promojaid on teisigi. :D Huvitav, kas foorumis enam ei lasta selliseid kommentaare läbi või? :D\nAnonüümne 21. mai 2018 13:44\nSorry nüüd, moralistid, aga inimene peab AVALIKKU päevikut, kus ise on andnud võimaluse kommenteerida. Täiesti normaalne, et sellise pakkumise puhul tuleb siia igasugu rahvast. On ta muidugi suure suuga siin kommenteerimust blokkinud ming taas lahti teinud - ikka sellepärast, et kaua sa ikka kirjutad iseendaga. Tehku "päevik" anonüümseks ja keegi ei sega enam. Aga ta ju ei tee... Edevus, või mis selle asja nimi oligi?\nAnonüümne 22. mai 2018 19:50\nSinusugune ilalõug minule ettekirjutusi ei tee kus mina sõna võtta tohin.\nRaili Sule 22. mai 2018 21:22\nNjah, üks siin just võttis enne sõna "mölisemimise" kui väljendi kohta...\n19.50 näitas ise aga oma tõelist taset lõpuks :D\nAnonüümne 23. mai 2018 16:42\n12:09 ja 19:50 ei ole üks ja sama kommenteerija.\nNii need luulud mõnel tekivadki.\nAnonüümne 21. mai 2018 14:17\nAga kuidas on selle asja nimi, kui tullakse võõrasse päevikusse sõimlema ja ebaviisakusi pilduma? Ja mida tähendab, et avalik? Kas siis viisakusreeglid ei kehtigi? Ka avalikus ruumis tuleb osata käituda. Kui kusagil on uks lahti, kas siis võib kohe sisse astuda ja märatsema hakata? Et kui on võimalus kirjutamiseks, siis kohe kirjutan mõtlemata, milleks ja mida?\nEnne kui kirjutad, mõtle - milleks ja kellele see sinu kirjutatu vajalik on. Ja kas üleüldse on.\nAnonüümne 22. mai 2018 15:26\nSellise pika manitsuse kohta ütleksin - nagu oma ämma kohtagi -, et räägib palju, aga ei ütle midagi.\nLoomulikult võiks/ peaks inimene igas asendis ja olukorras viisakas olema, aga kui ei ole, ei tasu sinisilmakest mängida, et issand jumal, kas nii ikka tohib ja kus on viisakus?! Kui seda pole, siis seda pole, aga avaliku päeviku pidaja võiks arvestada sellega, et igasugust kaadrit võib kohata ja nemad mitte kõik ei pruugi viisakad olla.\nBlogi pidamine koduga on täiesti ajukas ja piinlikult koomiline. Aga midagi "mõjuvat" oli ju vaja öelda, on ju?\nAnonüümne 22. mai 2018 21:06\nMida sa nüüd siis selle kirjutisega tahtsid öelda?\nSeda, et sa oled sihilikult ebaviisakas ja et teised peaksid sellega arvestama ja leppima? Aga sina ise ei pea mitte millegagi arvestama?\nViimane lõik on täiesti arusaamatu.... Kirjaoskusega vist ka probleeme, mitte ainult käitumisega. No ei tea ka, mitmendasse klassi oled jõudnud.\nMillist rõõmu või rahuldust saab noor inimene võõras blogis laamendades ja sõimeldes? Mida see küll talle annab? Kas kusagil on midagi puudu, mida püütakse siin kompenseerida teisi solvates? Kas siis saab kergem?\nAnonüümne 23. mai 2018 17:03\nEi ole mina see "laamendaja", proua. Mina olen kõigest see, kes juba kahel korral on kirjutanud, et inimene, kes peab avalikku blogi, peaks arvestama I-GA-SU-GU-SE tagasisidega. Seda enam, et persoon ise on suhteliselt värvikalt ja mitte kriitikavabalt kirjeldanud enda suhtumist ümbritsevasse (see pole kompliment!). Sellisel juhul oleks väga naiivne arvata, et kommenrtaariumisse kirjutatakse ainult liblikatest ja lilledest. Mitte kusagil ei ole ma õigustanud "laamendamist" ning sellekohane arvamus ripub ka eespool. Proua võiks nüüd oma moraalilugemise ja targutamisega veidi pidurit tõmmata.\nMis kirjaoskusesse puutub, siis mnjah... Seda nimetatakse pigem lugemisoskuseks, kui vastatakse teemaväliselt nagu mina seda paraku tegin: nimelt tõin võrdluse blogi=kodu, mida sina, proua, tõesti ei kasutanud, aga mida on varasemalt tehtud. Lohakusest jah ei kontrollinud eelnevalt, kelle sulest see veider võrdlus tuli. Muide, blogipidaja ise on seda kasutanud! Kirjaoskus on siiski midagi muud, tarknina.\nAnonüümne 23. mai 2018 17:44\nTegelikult ei ole neil neljakümne üheksal kommentaaril Raili selle postitusega mingit pistmist. Ainult vb. niipalju, kui Raili reisikaaslane siin selgitas, et teised ärgu tema sõidukulude pärast muretsegu. Raili kirjutas ju postituses hoopis millestki muust ja enamusel kommentaaridest ei ole postitusega mingit seost.\nAnonüümne 26. mai 2018 22:52\nMa olen vihane sellepärast, kuidas Raili kõike kerjab. Tahaks kusagile sõita ja kusagil käija. Mobiili oleks vaja. Diivanit oleks vaja jne. Aga kui keegi julgeb lihtsalt midagi soovitada, siis peidab end oma diagnooside taha, et tema võibki selline olla ja ärge mind õpetage. Hakaku ise oma elu elama. Kui tööd ikka teha ei taha ega viitsi ja on valedega oma diagnoosid kätte saanud, ei pea teised teda autoga mööda Eestimaad ringi sõidutama ega ka tema kerjamisteadetele reageerima. Astugu ise ka vähemalt üks samm ja tehku enda heaoluks midagi. Raha ei ole takistuseks ja kui on, leiab küll omale mingi töökoha. On haigemaid inimesi, kui Raili ja nad käivad vähemalt osa ajagi tööl. Vinguda ja kerjata on kõige lihtsam. Äkki on siin temast haigemaid inimesi, kes täiega vihkavadki Raili elustiili ja see ajabki tema blogis laamendama. Mingit nõuannet anda ei tohi. Raili arvab kohe, et see on targutamine ja õpetamine. Suregu siis ära, siis ei saa keegi targutada ja õpetada ega pea ka virelema ja kõiki asju kerjama.\nAnonüümne 27. mai 2018 00:05\nOled ehk äkki mõelnud sellele, et ei tule ennast siia blogisse vihastama. Viha on äärmiselt deskruktiivne emotsioon, hävitab vaimselt ja füüsiliselt, milleks siis ärritada ennast? Lausa nii tõsiselt, et teisele inimesele surma soovid? Ja kas Sa pole mõelnud, et oma laamendamisega solvad ka neid inimesi, kes olles ise elus paremale järjele jõudnud, heast tahtest nõrgemale abikäe ulatavad? Andmisrõõm võib mõnikord olla suurem kui saamisrõõm, päris ausalt kohe ;)\nAnonüümne 27. mai 2018 00:46\nÄrgu siis ise perekoolis ka halagu. Keegi ei oleks teda teadnud, kui ta perekoolis poleks ise öelnud kes ta on. Nüüd siis räägib, et andis perekoolikäod politseisse. No mille eest? Kas selle eest, et ta halas ja teised vastasid? Tehku ise ka midagi. Mina küll selliseid ehteid endale ei osta, mida Raili teeb. Kui osta, siis osta juba üks korralik ja kvaliteetne ehe.\nElve 27. mai 2018 06:49\nTo 00:46 Sina ei osta, aga mõned teised inimesed jälle ostavad. Igaühele oma. Ja vaata kasvõi fb tasuta asjade gruppe. Seal on grupp küsijatest-äraandjatest täis. Miks siis Raili ei tohi midagi tasuta küsida, kui teistel vb. on ära anda?\nAnonüümne 27. mai 2018 07:05\nSina anonüümik oled vihane Raili kerjamise peale? Jah, see on lame tõesti. Tööpõlgus on samuti nõme (sel teisel tädil ka, see veel eriline paeasiit) ja eriti nõme ja minu poolt absoluutselt taunitav laiskus, mugavud, saamatus, veel kord laiskus.\nAga sina oled kibestunud, kuna oled vaene, haruduseta ja loll. See oleks tõsiseks põhjuseks vihane olla, kuigi mitte teiste peale. Tead, tulin just soojamaareisilt, kui samade näitajatega kolleeg klähvima hakkas, et meil siingi soe, ilmad nagu muinasjutus, ainult loll läheb praegu palmi alla, kus 40+ kraadi kuuma (nagu ma seda pool aastat tagasi oleks teadnud!) ja et tema ei läheks maapeal sinna jne Oh, seda kadedust ja õelust! Siis tuli välja, et proua ise pole elus ühelgi lennureisil, palmisaarel või üldse Soomest-Lätist kaugemal käinud! Ja vanust teisel sinna 45a kanti. Sinuga tundub, et sama asi? Tee siis midagi, et sa vaene ei oleks!\nRaili ja see teine tädi on eluaegsed vaesed: külmetavad, aga puid-radikaid ei osta, teeks käsitööd, aga vahendeud ei ista jne. Minu jaoks täiesti arusaamatu käitumine.\nElve 27. mai 2018 07:36\nSee "teine tädi" olen vist mina. :D Mul on radikas olemas ja kust mina pidin teadma, et 5-st ruumist puudest kevadeni ei jätku. Ma ei ole ju varem ahiküttega korteris elanud. Ja mul ei ole plaan siia korterisse igaveseks jääda, seega mingeid lisakulutusi ma siin küll eriti teha ei kavatse. Ainult niipalju, et nüüd olen targem ja selleks talveks varun toppelt koguse puid.\nRaili Sule 27. mai 2018 09:53\nKui inimene räägib oma unistustest ja sellest et ta tahaks, aga ei ei saa mingit asja, kas see on siis kerjamine?! Mnjah, keegi saab asjadest väga valesti aru. Ja facebookis on lausa sellised grupid, kus antakse asju abivajajatele. Vot tõesti ei saa aru, mille poolest puudega inimene on vähem abivajaja, kui paljulapseline, kellel hoolimata teadlikkusest oma olukorrast iga aasta uus laps sünnib?\nMis puutub sellesse, et mu ehted on nõmedad- huvitav miks siis neid ostetakse ?! Ja mitte üks-kaks ostjat laadal, vaid mul on sageli lausa järjekord ja ma pean jälgima hoolikalt kes kui palju ostab, kes mida soovis jne.\nAh, mõttetu on muidugi sellistega vaielda! Ainult et ma pole inimene, kes vaikides ülekohut talub... kahjuks.\nAnonüümne 27. mai 2018 13:33\nSiis suul ju raha jagub, kui ostjaid nagu murdu. Ära siis enam hala, et sul raha ega midagi pole.


MATSALU VEEVÄRK : Märjamaa veemajandusprojekt torustike rekonstrueerimiseks\nMärjamaa veemajandusprojekt torustike rekonstrueerimiseks\nMärjamaa veemajandusprojekt vee- ja kanalisatsioonitorustike rekonstrueerimiseks\nKIK taotluse rahuldamise otsuse kuupäev ja nr:\n10.07.2014 nr 1-25/102\nStruktuuritoetuse riikliku registri (SFOS) nr:\nProjekti abikõlblikkuse perioodi lõppkuupäev\nÜF toetuse maksimumsumma\n2 098 519 EUR\nMärjamaa reoveekogumisalal on läbiviidud Matsalu ühtekuuluvusfondi (ÜF) veemajandusprojekti raames põhjalikud investeeringud. Ainsana vajavad rekonstrueerimist veel vee- ja kanalisatsioonitorustikud. Puurkaevpumplate ja osade reoveepumplate automaatika. Täna on veevärgiga liitunud elanikke ca 94%, kuid liitumise võimalus eelmise ÜF projekti raames on tagatud valdavalt kogu reoveekogumisala ulatuses. Seetõttu arvestatakse investeeringuperioodi esimese 5 aasta jooksul liitunud elanike arvu tõusu kuni 99%-le.\nSarnaselt ühisveevarustusele on loodud võimalus ka eelmise ÜF projekti raames elanikel liituda ühiskanalisatsiooniga valdavalt kogu reoveekogumisala ulatuses. Täna on siiski elanike liitumisprotsent 82%. Käesoleva investeeringu arvestusperioodil arvestatakse seetõttu ka liitumise tõusu ühiskanalisatsiooniga kuni 99%-i saavutamiseni.\nÜhisveevarustusega liitumisel on siiski olemas kaudne mõju, kuna täna vesi tarbijapunktis ei vasta nõuetele üldraua osas ja elanikel puudub motivatsioon liitumise tulemusena saada ebakvaliteetset vett.\nKäesoleva projektiga on täidetud Märjamaa valla ÜVK arengukava kogu lühiajaline programm Märjamaa reoveekogumisala kohta. Pikaajalisse programmi jäävad vaid mõned sajad meetrid torustikku, mille rekonstrueerimist võib pigem lugeda juba tavapäraseks tegevuseks võrkude hooldamisel.\nKäesoleva projekti tulemusena:\n- viiakse üldrauasisaldus tarbijapunktis normi piiresse (0,2 mg/l);\n-vähendatakse veekadusid 10%-ni;\n-puurkaevpumplate automaatika rekonstrueerimise ja kaugjälgimissüsteemi paigaldamisega tagatakse kiire reageerimine lekete tekkel;\n-tagatakse nõuetekohane tuletõrjeveevarustus;\n-vähendatakse infiltratsiooni ja reoveepuhastisse jõudvate lisavete kogust 20%-ni;\n-vähendatakse ohtu põhjavee reostusele kaitsmata põhjavee alal (karstialad)\n-reoveepumplate automaatika rekonstrueerimise ja kaugjälgimissüsteemi paigaldamisega tagatakse kiire reageerimine lekete tekkel.\nEhitamisele ja rekonstrueerimisele kuulub ca 14 km veetorustikke, rekonstrueerimisele ca 7,2 km kanalisatsioonitorustikke, rajamisele ca 565 majaühendust ja automaatsüsteemi ehitamine kümnele vee- ja kanalisatsiooni pumplale. Tööde mahud täpsustuvad projekteerimise ja tööde teostamise käigus.\nPojekti kaasrahastajaks on:


kas hemorroidid? 07.05.08 / Üldkirurgia\nOlen 31 aastane naine. Sünnitasin 2 kuud tagasi. Raseduse ajal olin hädas hemorroididega. Preparation H küünaldega suutsin asja siiski kontrolli all hoida ja väga hulluks need ei läinud. Pärast sünnitust muutusid vaevused suuremaks, päraku juures oli paar valulikku lillat kühmu. Ka nendest sain küünalde ja Lioton 1000 geeliga kiiresti jagu. Nüüd nädal tagasi olin hädas kõhukinnisusega ja pärast istel käimist tundsin jälle päraku juures valu. Lähemal vaatlemisel nägin jälle üht väljapunnitavat kühmu, kuid see polnud lilla, vaid selline nahatooni. Valulik oli see ka. Lükates läks ilusti tagasi. Olen kasutanud jälle Preparation H küünlaid, kuid enesetunne ei parane. Seespool nagu tuikaks koguaeg. Kas ka seekord on tegu hemorroidiga või võib olla tegemist millegi muuga?


Autosõidu ABC: halva ilmaga vihmamärjal teel sõitmise põhireeglid - Forte - Põnevad tehnika- ja teadusmaailma uudised\nAutosõidu ABC: halva ilmaga vihmamärjal teel sõitmise põhireeglid\nVihm ei soosi autot\nHalva ilmaga ja vihmamärjal teel sõitmine nõuab juhilt kõrgendatud tähelepanu. Halb nähtavus ja ootamatud teeolud võivad saada saatuslikuks nii autojuhile, kaassõitjatele kui teistele liiklejatele. Paneme siinkohal spetsialistide abiga kirja vihmaga sõitmise põhireeglid.\nVÕTA AEGLASEMALT! Nii ilmselge kui see ka poleks, on see siiski esimene ja kõige olulisem soovitus. “Esimese asjana vähenda kiirust ja suurenda pikivahet,” ütleb Jeff Purner Porsche Sport Driving School’ist Leedsis. Aeglasem sõit annab rohkem aega märgata vihmase tee tingimusi ja teisi sõidukeid ning vajadusel reageerida.\nSUURENDA PIKIVAHET Kui tavaoludes peaks pikivahe kahe sõiduki vahel olema vähemalt 2-3 sekundit, siis vihmaga peaks see olema kaks korda pikem, 4-6 sekundit. Kuidas pikivahet sekundites arvestada? See on lihtne, tuleb loendada. Paigaltvõttes on asi kergem, liikumise pealt tuleks nullpunktiks arvestada mõni paigalseisev maamärk: puu, post, maja vms.\nVÄLDI PIMEDASÕITU Kui vähegi võimalik, säti oma sõidud päevasele ajale. Õhtul pimedas märjal teel sõitmine on ohtlik, sest vastutulevate autode tuled võimenduvad esiklaasil olevatel vihmapiiskadel, vastutulijad võivad juhti pimestada ning jalakäijad, loomad, seisvad objektid teel on raskesti nähtavad.\nKESKENDU SÕITMISELE Vajalikud nõuanded jätkuvad siin


Triin Ruubel (viiul), Uue Tänava Orkester, dirigent Kaspar Mänd, Harju maakond\nTriin Ruubel (viiul), Uue Tänava Orkester, dirigent Kaspar Mänd\n23. aprill kell 19.00\nJ. Brahms - Viiulikontsert D-duur\nF. Mendelssohn - Sümfoonia nr. 3\nViiuldaja Triin Ruubel tegutseb Eesti Riikliku Sümfooniaorkestri kontsertmeistrina ning astub tihti üles nii solisti kui ka kammermuusikuna mitmelpool maailmas. Ta on laureaat mitmetel rahvusvahelistel konkurssidel, sh saavutanud Grand Prix’ konkursil „Remember Enescu” Sinaias Rumeenias, I preemia ja eripreemiad konkursil Kloster Schöntalis Saksamaal, III preemia Avignoni rahvusvahelisel Ginette Neveu nimelisel konkursil Prantsusmaal ja publikupreemia Rodolfo Lipizeri nimelisel konkursil Itaalias.\nLisaks enamikele eesti orkestritele on Triin Ruubel solistina astunud üles ka orkestrite ees välismaal ning jaganud lava Neeme Järvi, Arvo Volmeri, Justus Frantzi jt. Alates hooajast 2015/2016 on ta Eesti Riikliku Sümfooniaorkestri kontsertmeister. Samuti on ta tegev ka pedagoogina Eesti Muusika ja Teatriakadeemias ning andnud meistriklasse Järvi Akadeemias. Triin Ruubel mängib Saksa\npillimeistri Andreas Hudelmayeri 2015. aastal valmistatud viiulil.\nViiuldaja Triin Ruubel tegutseb Eesti Riikliku Sümfooniaorkestri kontsertmeistrina ning astub tihti üles nii solisti kui ka kammermuusikuna mitmelpool maailmas. Ta on laureaat mitmetel rahvusvahelistel konkurssidel, sh saavutanud Grand Prix’ konkursil „Remember Enescu” Sinaias Rumeenias, I preemia ja eripreemiad konkursil Kloster Schöntalis Saksamaal, III preemia Avignoni rahvusvahelisel Ginette Neveu nimelisel konkursil Prantsusmaal ja publikupree\n23.04.2018, 19:00 - 21:00


Jaak Uibu: Eestil on vaja arengumudelit • Objektiiv\nLugejakiri » Jaak Uibu: Eestil on vaja arengumudelit\n1. dets. 2020 Jaak Uibu\nJuba paarkümmend aastat on Toompea Haridusseminar kodanikualgatusena käsitlenud Eesti arenguvõimalusi ja püüdnud välja töötada Eesti arengumudelit. Tänase kuju sai mudel seitse aastat tagasi kaheleheküljelise kirjeldusena ja mudeli sümboliks on tulevikuvanker. Riigiasutuste huvi selle vastu on aga ebaühtlane, kirjutab rahvastikuteadlane Jaak Uibu.\nTõuge taas teemaga tegelemiseks tuli Tallinna linnapea Mihhail Kõlvarti büroost. Nimelt seitse aastat tagasi vastuvõtul tunnustas Mihhail Kõlvart Maarohelise Tallinna ideed, mille edastasin koos Eesti arengumudeliga – tulevikuvankriga. Nüüd tuli päringule – mis on vahepealse seitsme aasta jooksul tehtud – büroost vastus: „Teie poolt esitatud ideed ja ettepanekud on arvesse võetud ning edasi arendatud.“\nLinnapealt ärgitust saanud, seadsin kokku dokumentaariumi arengumudeli ehk tulevikuvankriga seotud dokumentidest ja saatsin selle riigikogu kantseleisse. Usaldasin neile selle levitamise Riigikogus ja nii sattus „Maaroheline Tallinn“ maaelukomisjonisse. Lisasin kaaskirja, et loomulikult tulevikuvanker ei pretendeeri täiuslikkusele, vaid vajab veel kaasamõtlemist ja täiendamist.\nPöördusin ka sotsiaalkomisjoni poole: „Kuivõrd Teie tegevusprofiil kattub arengumudeli kahe rattaga – töö, perekond/kodu, siis palume teatada, kas nõustute Eesti arengumudeliga? Kas on parandusi rataste kui universaalide osas?“ Kuu aja pärast tuli komisjoni vastus: „Olen Teiega nõus. Poliitikate kujundamisel on pikaajalise arengumudeli olemasolu väga oluline“. Seejärel tutvustati mulle strateegiat „Eesti 2035“, mida olin Postimehe veergudel kritiseerinud. Lõpus oli lause: „Sotsiaalkomisjon kujundab oma arvamuse strateegia kohta lähitulevikus ja aruteludes saame kasutada Teie saadetud materjali“. Nüüdseks on strateegia läbinud esimese lugemise ja kahjuks selles ei leia arengumudelist – tulevikuvankrist jälgegi.\nPäring läks ka kultuurikomisjonile: „Kuivõrd Teie tegevusprofiil kattub arengumudeli ühe rattaga – vaimsusega, siis palume teatada, kas nõustute Eesti arengumudeliga? Kas on parandusi rataste kui universaalide osas?“ Kuivõrd poolteist kuud on juba möödas ja vastust pole, siis otsisin vaimsust vist valest kohast. Kuna üks vankri ratas sümboliseerib loodust, siis saatsin analoogilise päringu ka keskkonnakomisjonile, aga sealtki pole vastust – jälle vist vale aadress?\nViiendaks rahvastikuministri vastuskiri, mis tutvustab jällegi strateegiat „Eesti 2035“ ja pooleliolevat rahvastiku ja sidusa ühiskonna arengukava. Rõõmustav oli lugeda: „Teie poolt esitatud ideid ja ettepanekuid Eesti tulevikuvankrist on erinevates aspektides arvesse võetud ning leiavad kajastust nii riiklikus arengustrateegias „Eesti 2035“ kui ka rahvastiku ja sidusa ühiskonna arengukavas“. Paraku on vist rahvastikuminister liialt optimistlik nagu minagi, sest riigikogu menetluses olevas strateegias võib ju tulevikuvankri mõne kodara leida, ent mitte sõidukõlbulikku vankrit.\nKuues kiri tuli haridusministeeriumist ministrite vahetuse interreegnumis. Selles leitakse, et valitsuse poolt heakskiidetud „Eesti 2035“ strateegiadokument, mis on hetkel Riigikogus arutamisel, on arengumudeli üheks realisatsioonidokumendiks.\nArengumudeli toetust oli võimalik välja lugeda maaelukomisjoni ja sotsiaalkomisjoni vastustest, majandus- ja taristuminister võttis info teadmiseks, keskkonnaministeeriumis leiti, et tegemist on kahtlemata oluliste ja huvitavate ettepanekutega, rahvastikuminister tunnustas tulevikuvankrit tänuväärselt selgelt ja ka haridusministeeriumi hoiak oli tulevikuvankrit/arengumudelit toetav. Fataalseks küsimuseks jääb, kas ja kuidas tulevikuvanker jõuab riigikogu rongi peale, kus juba käib strateegia „Eesti 2035“ menetlus? Kahtlemata aitaks üldise arengumudeliga arvestamine riigi põhiülesannete täitmisele, mis sisalduvad põhiseaduse preambulas.


Ajalugu — Levira\nLevira ajalugu on seotud ringhäälingu arenguga Eestis. Aastatel 1997-2004 tegutses ettevõte Eesti Ringhäälingu Saatekeskuse ASi nime all. Levira kaubamärgi all tegutsetakse 2004. aasta algusest ning 19. mail 2004 registreeriti Eesti Ringhäälingu Saatekeskuse AS uueks ärinimeks AS Levira.\nEttevõtte aktsionärid on enamusosalusega (51%) Eesti riik ja vähemusosalusega (49%) Prantsuse telekommunikatsioonikontsern TDF Group. TDFi kaudu on Levira osa Euroopa juhtivast elektroonilise side infrastruktuuri- ja multimeediateenuseid osutavast ettevõtete grupist.\nLevira kaubamärgi all ei piirdu ettevõtte tegevus enam ainult ringhäälinguga. Vaatame lootusrikkalt tulevikku – kiirelt areneva digitaalse ringhäälingu ja telekommunikatsiooniga seotud tulevikku. Tehnoloogiline areng ja tihe koostöö partnerite ja klientidega on meie edasise arengu ning tõhustumise peamine tõukejõud. Klientidest on saanud meie strateegilised partnerid.


Restoranimuljed, vol.2 | Tigu Tegemised\nseptember 24, 2009 · by Kristel\t· in Hispaania, Restoranimuljed.\t·\nValencias olen mina varem korra käinud, aga mingeid erilisi mälestusi pole jäänud. Seekord aga võitis linn mu südame. See külastus ei jää kindlasti viimaseks.\nGraafik oli meil iga päev sama: hommikul El Saleri randa, lõunaks El Palmari kalurilinnakesse sööma All I Pebret ja õhtul oma hotelli alla restorani Alkazar sööma, kus Jose Louis- meie kelner 3 õhtutul, meid juba ootas…\nEl Saleri rand asub Valenciast lõunasse 20 km sõitu, Albufera looduskaitse alal. Albuferat võiks võrrelda Camargues-ga. Siin aga ei moodusta kanaleid jõe delta nagu Camarguesis, vaid siin on 3000 hektarit suur magevee järv, kust suundub sadu kanalikesi. Teatmikust lugesin, et kunagi oli see järv 30 000 ha suur.\nEl Palmar on jällegi külake, mida tasub söömis eesmärgiga külastada. Linnakesse sisse sõites näeb madresitmeidki huertasid- sellekandi tüüpiline talumaja..\nLinnas aga on lugematu arv restorane. Meie käisime kogu aeg jällegi ühes restoarnis, sest seal pakutud All I Pebre, mis on siis angerjas ja kartul vürtsikas punases kastmes, oli imehea.Tahaks teha kohe klient Avo häält ja miimikat, et väljendada kui hea see oli….Esimesel päeval sõime ka teist selle kandi rooga: Arroz a Panda, mis kujutab endast krevettide ja kalmaari või seepiatükikestega paellat, mida serveeritakse allioliga(LL hääldub hispaaniakeeles ij, ehk siis hääldub samamoodi nagu Provence’i aioli. Majavein maksis 8.20, oli hea külm ja noormees pakkus alati lõpetuseks magusat napsi tuisutopsiks…Siinkandis peale hispaania keele muud ei kõnelda ja tänan õnne, et mu hispaania keele õpetaja Meelis mind ei kuule: moodustan lauseid stiilis: 2 inimest soovima süüa. Tahtma valge vein jne…\nKuna restoran asus kanali ääres, mis kalu paksult täis, oli omamoodi vaatepilt kuidas ettekandjad suuri saiakamakaid vette loopisid ja siis suured pisikeste kalade parved kohe saabusid…kuni sügavast vees saabus mingi suurem ja priskem kala, ajades pisikesed minema ja vedas saia vee alla kaasa.\nSamuti saabus alati näljane kass, kes kõik angerja luud endale välja näugus. Restorani nimi Marybel.\nSildid: restoran, Valencia\n← Restorani muljed vol.1\nRestoranimuljed, vol.3 Valencia →\n2 responses to “Restoranimuljed, vol.2”\nPille september 24, 2009, 7:42 p.l. · · Vasta →\nMe sõitsime mullu kevadel mööda Hispaaniat (Barcelona-Cuenca-Albarracin-Madrid-Valencia-Roses/El Bulli-Barcelona) ja tõepoolest oli inglise keelega raske hakkama saada. Õnneks teadsin mina kolme sõna hispaania keeles ja Kristjan nelja sõna prantsuse keeles, nii et saime hakkama.\nAga just Valenciast on meeles, et sai isegi inglise keeles hakkama. Ok, kui me kuulsates horchata-kohvikutes seda isegi ootasime (sattus veel selline ettekandja, kes pakkus valida saksa, inglise ja prantsuse keelt:), siis mäletamistmööda räägiti inglise keelt ka mõnes väiksemas kohakeses seal linnas..\nValencia meile kustumatut muljet ei jätnud, aga seda ilmselt seetõttu, et olime vahetult enne seda Cuenca ja Albarracin linnakestes käinud 🙂\ntiguteek september 27, 2009, 10:10 e.l. · · Vasta →\nEks see hea tunne ja mulje on palju kinni inimestest kellega suhtled. Kuna meile tekkis nn. sõber Valencias, siis oli väga tore olla. Lisaks me seekord ei teinud mingi eesmärgiga trip-pi. Me lihtsalt olesklesime ja ei teinud eeltööd ka internetis kuhu sööma peab minema ja meil oli lihtsalt õnne kohad, kus on atrmosfääri ka peale hea söögi, ise üles leida.\nJa ega Costa Brava ja Baskimaa ilu vastu ei saa miskit, aga valentsialaste olemus on huvitav, nad on soojemad ja avatumad kui katalaanid….\nMinu häda on veel see, et olen hispaania keele kursustel (kohe 2 taset) keeltekoolis käinud ja alati oleme käinud Barcelonas ja Costa Braval, kus pigem hispaania keelt pole viisakas harjutada…Nii ma tundsin kuidas keel vaikselt meelde tulema hakkab ja see tekitas hea tunde.


Kuidas saada linnas 19258 asukohta Kuremaa — Soomevere: Buss | Moovit\nKuremaa — Soomevere\nSuunajuhised asukohta Kuremaa — Soomevere, 19258, kasutades ühistransporti\nAsukohast Rakvere Bussijaam, Rakvere 895 min\nAsukohast Tasku, Tartu 202 min\nKuidas saada Buss abil sihtpunkti Kuremaa — Soomevere\nKui kaua võtab aega, et jõuda ühistranspordiga asukohast Rakvere Bussijaam, Rakvere sihtpunkti Kuremaa — Soomevere?\nBuss - 106, Buss - 158, Buss - 464, Buss - 132, Buss - 222 abil asukohast Rakvere Bussijaam, Rakvere sihtpunkti Kuremaa — Soomevere jõudmiseks kulub 896 min\nKui kaua võtab aega, et jõuda ühistranspordiga asukohast Kaubamaja, Tartu sihtpunkti Kuremaa — Soomevere?\nBuss - 168 abil asukohast Kaubamaja, Tartu sihtpunkti Kuremaa — Soomevere jõudmiseks kulub 204 min\nKui kaua võtab aega, et jõuda ühistranspordiga asukohast Tartu Kutsehariduskeskus, Tartu sihtpunkti Kuremaa — Soomevere?\nBuss - 9, Buss - 168 abil asukohast Tartu Kutsehariduskeskus, Tartu sihtpunkti Kuremaa — Soomevere jõudmiseks kulub 308 min\nKui kaua võtab aega, et jõuda ühistranspordiga asukohast Tasku, Tartu sihtpunkti Kuremaa — Soomevere?\nBuss - 168 abil asukohast Tasku, Tartu sihtpunkti Kuremaa — Soomevere jõudmiseks kulub 203 min\nKui kaua võtab aega, et jõuda ühistranspordiga asukohast Tartu Kaubamaja, Tartu sihtpunkti Kuremaa — Soomevere?\nBuss - 168 abil asukohast Tartu Kaubamaja, Tartu sihtpunkti Kuremaa — Soomevere jõudmiseks kulub 204 min\nKui kaua võtab aega, et jõua Buss abil asukohast Rakvere Bussijaam, Rakvere sihtpunkti Kuremaa — Soomevere?\nMillised on lähimad peatused sihtpunkti Kuremaa — Soomevere jõudmiseks?\nLähimad peatused sihtpunkti Kuremaa — Soomevere jõudmiseks on:\nSoomevere on 1131 meetrit, 15 min jalutuskäigu kaugusel\nMillised Buss liinid peatuvad Kuremaa — Soomevere juures?\nNeed Buss liinid peatuvad Kuremaa — Soomevere juures: 168, 222\nVajad suunajuhiseid tänavale Kuremaa — Soomevere linnas 19258, Eesti?\nLae alla Moovit äpp, et näha kõiki tänavaid ja jaamu Kuremaa — Soomevere lähedal. Otsid teatud transpordiliiki sinna saamiseks? Buss ja mud variandid on transpordivariandid Kuremaa — Soomevere sihtkohta saamiseks. Siin on liinide nimekiri, mis mööduvad Sinu sihtpunktist - Buss: 168, 222.\nOtsid alternatiivseid peatusi? Vaata nimekirja peatustest, mis on kõige lähedamal tänavale Kuremaa — Soomevere: Soomevere.\nKuremaa — Soomevere, 19258\nSihtpunkti Kuremaa — Soomevere, 19258 läheduses olevad vaatamisväärsused Soomevere Kuremaa Kivijärve Kivijärv Mooritsa Vanavälja Mokko Country Hotel Änkküla Alavere Kaude Toovere Järvepera Lemuvere Teilma Vilina Laiuse Põhikooli Muuseum Laiuse Õlemuuseum Laiuse Imukvere Võikvere\nKuidas saada linnas Eesti ühistranspordiga populaarsete vaatamisväärsuste juurde Latvijas - Igaunijas robeža MyFitness Kesklinn Tartu Ülikooli Matemaatika-ja informaatikateaduskond Lokaal Pirogov Kristiine Restoran Viktoria Tartu Laulasmaa Mustamäe ROOTS Nisu bussipeatus Valga Prisma Playtech Estonia Nõmme Magistrali kaubanduskeskus Cafe Truffe Viimsi Tervis Spa Hotel Räägupesa burger Skype\nLähimad peatused sihtpunkti Kuremaa — Soomevere linnas 19258\nBuss peatused, mis on kõige lähemal sihtpunktile Kuremaa — Soomevere, 19258


Oluline uuring taastusravi teemal - Perekooli Foorum\nEsileht › Tasuta teated › Oluline uuring taastusravi teemal\nTeema: Oluline uuring taastusravi teemal\nOleme Tartu Ülikooli magistrandid, kes viivad läbi uuringut, mis puudutab elanikkonna rahulolu ambulatoorse taastusravi teenusega Eestis. Uuringu raames viime läbi küsitluse, mille eesmärgiks on kaardistada nii elanike teadlikkus kui ka kogemused taastusraviteenuste kasutamisega, et seeläbi tulevikus teenusepakkumist parandada. Tulemusi jagatakse ka Eesti Taastusarstide Seltsiga.\nAnkeedile vastamine võtab aega keskmiselt 12 minutit. Kõigi vastajate vahel läheb loosimisele viis tasuta taastusraviteenuse teenust võitjate endi valikul 50 euro väärtuses. Teenuseid osutatakse Tartus ja valida saab nt massaaži, füsioterapeudi teenuste, taastusarsti konsultatsiooni vmt teenuse vahel. Küsimustikule saab vastata siin: https://forms.gle/R6drCdkHGScLsyuE6.\nEt küsimustikule vastamine oleks Teie jaoks võimalikult mugav, soovitame Teil võimaluse korral küsimustikule vastata arvutis. Omalt poolt tagame vastajate anonüümsuse ning kinnitame, et uuringu käigus kogutud andmeid analüüsitakse vaid üldistatud kujul ja et Teie vastuseid ei viida kokku Teie isikuga.


Metsavenna tütar on tänulik teda varjanud peredele - Eesti - Postimees: Värsked uudised Eestist ja välismaalt\nMetsavenna tütar on tänulik teda varjanud peredele\n21. märts 2013, 00.32\nPuutlipalu punkrilahingus julgeolekujõudude vastu võideldes metsavennana langenud Richard Vähi tütar Üviga. Foto: Erakogu\n1953. aasta kevadel Võrumaal tšekistide poolt mõrvatud Richard ja Elsa Vähi tütar Üvi Kuus peideti väiksena sealse kandi lasterikastesse taludesse, kus veel üks tüdruk silma ei paistnud.\nEmiratesi lennuk lendas 14 tundi suure auguga õhusõiduki keres\nSaksa-Nõukogude sõja algul viimase sõjaväkke mobiliseeritud Richard Vähi sattus sakslaste kätte vangi, ent sai 1942. aastal vabaks ja läks koju. Kui punavägi naasis, üritas ta rahulikku elu jätkata, kuid võimud ei lasknud. Richard läks metsa siis, kui 1949. aastal tulid küüditajad – ta oli koos abikaasa Elsaga pandud kulakute nimekirja.\n«Ma olin pooleaastane, kui 1949. aasta märtsis meile järele tuldi. Mulle on seda hiljem räägitud nii, et inimesed ütlesid emale-isale, et autod on juba siiapoole sõitmas, minge ruttu kodust ära,» meenutas kauaaegne õpetaja Üvi Kuus (64) teisipäeval.\nPeitumine võimude eest kestis aastaid. Väike Üvi oli aeg-ajalt vanematega metsas, kus neid on ka pildile jäädvustatud. «Neil oli julgust pilte teha, kuigi samal ajal käis enda varjamine. Aga elu pidi ju edasi minema.»\nKohalike seas, praeguses Meremäe ja Misso vallas oli mitu peret, kes ei olnud Vähide sugulased, kuid olid nõus pisitüdrukut enda juures hoidma.\n«Sugulaste poole ei juletud mind viia, sest minu kaudu oleks saanud ka vanemaid üles leida. Seda ma mäletan, et ma teadsin ka toona, et mind varjatakse. Aeg-ajalt kardeti nuhke. Ja aeg-ajalt peideti mind ka kusagile ära. Selliseid ärevaid perioode tuli ette,» rääkis Üvi Kuus.\n1951. aasta 7. märtsil pidasid metsavennad Misso vallas Saika küla juures maha verise punkrilahingu Nõukogude julgeolekumeestega. Sellest lahingust õnnestus eluga pääseda Richard Vähil ja August Kuusil, kes murdsid end piiramisrõngast välja.\nSellele aga järgnesid võimude karmid repressioonid kohalike elanike vastu, et nood metsavennad välja annaksid.\nJulgeolek võttis tarvitusele ebainimlikud meetodid ja piinamise, mida hiljem pidas ebaseaduslikuks isegi nõukogude võim. ENSV riikliku julgeoleku ministeeriumi (MGB) eriinspektsiooni 1952. aasta uurimistoimikust selgub, et MGB Vastseliina rajooniosakonna ülem alampolkovnik Grigori Burakov ja ülema asetäitja kapten Aleksandr Trussov pidasid 1951. aasta kevadel seadusvastaselt kinni kaks kohalikku meest ja kaks naist ning juulis veel ühe mehe.\n«Ülekuulamiste ajal, kuritegude mitteomaksvõtmise korral kasutasid Burakov ja Trussov teiste MGB osakonna töötajate juuresolekul nimetatud kodanike peal elektrivoolu telefoniaparaadist,» seisab toimikus.\nInimestele kinnitati paljastatud juhtmeotsad sõrmede ja varvaste külge. Ühele mehele kinnitati juhtmeotsad koguni hammaste külge ja teisele pea külge, misjärel neile anti elektrilöök.\nLisaks said kinnipeetud julgeolekus halastamatult peksa. Ühel teisel juhul sidus julgeoleku operatiivvolinik Feodor Teder naissoost kinnipeetava külge nööri ja lükkas teda korduvalt maha poriloiku.\nKuidas sündmused edasi arenesid, loe Postimehe paberväljaandest või Postimees Plussist!


Ukraina julgeolekuteenistuse juhtkond lahkub ametist - Maailm - Postimees.ee - Postimees: Värsked uudised Eestist ja välismaalt\nUkraina julgeolekuteenistuse juhtkond lahkub ametist\nAmetist lahkuv SBU juht armeekindral Vasyl Hrytsak\nUkraina julgeolekuteenistuse SBU juht armeekindral Vassõl Hrõtsak ja tema asetäitjad teatasid täna otsusest ametist lahkuda.\n«Ütlen ausalt, et kirjutasin lahkumisavalduse raske südamega, kuna muretsen nagu kõik teisedki teenistuse ja riigi tuleviku pärast,» teatas Hrõtsak SBU kodulehel avaldatud teates.\nHrõtsak ja tema asetäitjad esitasid lahkumisavalduse ajal, mil Ukrainas vannutati ametisse uus president Volodõmõr Zelenskõi. Julgeolekuteenistuse senine juhtkond jätkab ametis niikaua, kuni president pole SBU uusi juhte parlamendile kinnitamiseks esitanud.\nUkraina parlament nimetas Hrõtsaki julgeolekuteenistuse juhiks 2015. aasta juunis.\nTäna esitas Ukraina uuele presidendile lahkumisavalduse ka välisminister Pavlo Klimkin. «Tal peab olema õigus omaenda välispoliitikameeskonnaks, oma välispoliitilise strateegia ülesehitamiseks. Ütlesin talle, et olen valmis aitama seal, kus vaja, kus meie põhimõtted langevad kokku,» märkis Klimkin oma avalduses.\nKlimkin määrati Ukraina välisministriks 2014. Ta on töötanud välisministeeriumis 1993. aastast.\nSeaduse järgi valib Ukraina president välis- ja kaitseministri kandidaadid, kelle peab siis heaks kiitma parlament.\nPeaministri valib parlamendikoalitsioon. Lisaks Klimkinile teatasid oma tagasiastumisest julgeoleku- ja kaitsenõukogu sekretäri Oleksandr Turtšõnov, presidendi esindaja parlamendis Irõna Lutsenko, ülemraada esimene aseesimees ja presidendi volinik Donbassi asjus Irõna Geraštšenko, samuti presidendiadministratsiooni aseülemad Oleksi Filatov ja Kostjantõn Jelissejev.


BioSil on põhjalikult testitud, ohutu ja efektiivne BioSil on läbinud kõige rangema testimise? Kas keegi oli kompositsioonist huvitatud? Inimesed on erinevad, erinev on ka nende ainevahetus ja sellest tulenevalt ei pruugigi samad toimeained kõigile ühesuguselt mõjuda. Kuidas mu jalg ja tagumik tõmblesid!\nSee on ainuke toestusstruktuur luudes, liigestes ja eluliselt tähtsates organites. Paraku kollageeni tootmine hakkab vähenema mis balsam liigeste jaoks on parem Nimelt ortoränihape OSA on väga ebastabiilne ega imendu hästi inimese organismis.\nOn tõendeid, et koliin elbow liigese 1-2 artroos samuti positiivset mõju luu tihedusele, mistõttu koliini ja OSA kombineerimine on igati põhjendatud. BioSil on põhjalikult testitud, ohutu ja efektiivne BioSil on läbinud kõige rangema testimise?


Enne kui hiinlased Gregoriaani kalendri omaks võtsid, kasutasid nada ja-arvamiseks lunaar- ehk kuukalendrit.\nHiina meelelahutusmaailm aastal 2017\nEelmine aasta kinkis Hiina meelelahutusmaailmale nii mõnegi meeldejääva sündmuse ja märkimisväärse uudise. Tegime Hiina 2017. meelelahutusaastast kokkuvõtte.\nPeaaegu terve sajandi on Hiina Tööliskorpuse (CLC) panuseid Esimeses maailmasõjas ignoreeritud, unustatud ning isegi välja jäetud. Kuni 140 000 meest ...\nDonald Trump on kaheksas Ameerika president, kes külastab Hiinat, järgides Richard Nixoni võetud diplomaatilist sammu 1972. aastal. Võrdluseks on vaid ...\nHiina palub Ameerika Ühendriikidel hüljata oma „erapoolikud vaated“ pärast seda, kui USA riigisekretär Rex Tillerson süüdistas riiki rahvusvahelise reeglipõhise korra ...\nIga päev sureb ligi 1000 last veest ja kanalisatsioonist tingitud kõhulahtisusega seotud ennetatavate haiguste tõttu. Piisavates kogustes ohutu vesi on ...


eDidaktikum – õpetajakoolituse didaktikavaramu ja õpikeskkond – eTÜ\nkoostas triin · Published 11. märts 2014 · Updated 9. märts 2015\nKairit Tammets, teadur, Tallinna Ülikooli Haridustehnoloogia keskus\nEduko programmi toel on valminud õpetajakoolitusele suunatud keskkond eDidaktikum (http://edidaktikum.ee/), mis on mõeldud kõikidele Eestis õpetajakoolitust pakkuvatele kõrgkoolidele (Tallinna Ülikool, Tartu Ülikool, Tallinna Tehnikaülikool, Eesti Kunstiakadeemia ning Eesti Muusika- ja Teatriakadeemia).\nÕpetajakoolituse sihtrühmade esindajad on oodatud eDidaktikumi kasutama erinevatel eesmärkidel. eDidaktikumi võib vaadata kui:\nkogemuste panka ja didaktikavaramut – didaktikaõppejõud ja ka tegevõpetajad saavad vahetada ja jagada eDidaktikumis oma õpetamispraktikate kogemusi ja didaktikaalaseid materjale, et need oleks kättesaadavad teistele õppimiseks;\nõpikeskkonda – keskonna funktsionaalsused võimaldavad õppejõududel kasutada eDidaktikumi kursuste läbiviimiseks;\npersonaalset õpi/arengumappi – igale kasutajale koguneb tema poolt loodud materjalidest (sh õppematerjalid, failid), ülesannetest, blogipostitustest kokku tema arengut ja õppimist esitlev mapp;\nkogukonna koostöö platvormi – keskkonda kasutades viie ülikooli üleselt õpetajakoolituse kontekstis areneb ka õpetajakoolituse kogukonna koostöö, sest valdkonna teadmus liigub keskkonnas ühest ülikoolist teise;\ndidaktikakeskuste intranetti – didaktikakeskused saavad kasutada keskkonda oma materjalide jagamiseks, info vahetamiseks, ühiste eesmärkide nimel koostööks;\nuurimisvahendit – keskkonda on võimalik kasutada kasutajate kasutusmustrite, koostöö ja kogukondlikku õppimise, personaalse arengu planeerimise ja hindamise analüüsimiseks.\neDidaktikumi kasutajad on õpetajakoolituse didaktikaõppejõud, üliõpilased ja tegevõpetajad koolidest. Keskkonna peamine eesmärk on toetada didaktikaalase info vahetamist ja koondamist ülikoolides ja ülikoolide üleselt. Selle toetamiseks võimaldab keskkond õppematerjalide lisamist ja jagamist nii gruppidega kui ka väljaspool keskkonda. Info ja materjalide leidmise ja haldamise hõlbustamiseks on keskkonnas märksõnade loend, mida erinevate materjalidega siduda.\nLisaks toetab eDidaktikum õpetamist läbi koostöö, kuna keskkonnas olevaid gruppe võib kasutada nii formaalse õppe läbiviimise toetamiseks, kui ka mitteformaalse õppimise läbiviimiseks. Gruppide ülesehitus võimaldab lisada õppimisele sotsiaalse aspekti koostöö, arutluste ning teineteiselt õppimise jälgimise. Kolmandaks toetab keskkond õppija personaalset arengut läbi pädevuspõhise lähenemise õppimisele ning arengumapi loomise.\nKutsume kõiki didaktikaõppejõude ja ka teisi huvilisi keskkonnaga tutvuma aadressil http://edidaktikum.ee/et/node/487\nKasutusjuhend, mis vastab hetkel toimivale arendusele – http://edidaktikum.ee/content/edidaktikumi-kasutusjuhend\nLisainfo: Priit Tammets (priit.tammets@tlu.ee)\nEelmine artikkel Panopto – videoloengute salvestamise tarkvara


Eelinformatsioon teisipäevaks 19. septembriks - Riigikogu\nEelinformatsioon teisipäevaks 19. septembriks\n19.09.2006 / Eelinfo\nPäevakorras on seitse eelnõu, millest 6 on esimesel ja 1 teisel lugemisel.\n1. Esimesel lugemisel on Isamaaliidu fraktsiooni ja Res Publica fraktsiooni esitatud Riigikogu otsuse “Ettepaneku tegemine Vabariigi Valitsusele” eelnõu (940 OE), millega soovitakse teha valitsusele ettepanek algatada hiljemalt 1. jaanuariks 2007 põhikooli- ja gümnaasiumiseaduse muutmise seadus, millega riikliku õppekava üldosa kehtestamine toodaks valitsuse pädevusest Riigikogu pädevusse, kuna õppekava üldosa on algatajate hinnangul oma mõjult riiklike arengukavade ja seaduste tasemel dokument, mis tuleks vastavalt heaks kiita Riigikogus.\n2. Teisel lugemisel on Isamaaliidu fraktsiooni algatatud erakonnaseaduse muutmise ja sellest tulenevalt teiste seaduste muutmise seaduse muutmise seaduse eelnõu (875 SE), mille eesmärk on tunnistada kehtetuks need seaduse sätted, mis alates 2008. aastast võimaldaksid erakondadesse kuuluda ka prokuröridel, politseiametnikel, õiguskantsleril, julgeolekuasutuste ametnikel, riigikontrolöril ja kohtunikel. Eelnõu algataja on seisukohal, et erakondadesse kuulumise keeluga saab välistada eelmainitud isikute nn sundparteistamise katseid ja sellega kaasnevat õiguskaitseorganite võimalikku politiseerimist\n3. Esimesel lugemisel on valitsuse algatatud riiklike peretoetuste seaduse muutmise seaduse eelnõu (952 SE), mille eesmärk on toetada hooldus- ja kasuperedes kasvavaid lapsi ning seeläbi soodustada vanemliku hoolitsuseta laste kasvamist perekonnas. Eelnõu kohaselt tõstetakse eestkostel või perekonnas hooldamisel oleva lapse toetus seniselt 900 kroonilt kuus 1500 kroonini kuus. Ka laiendatakse eelnõuga elluastumistoetuse maksmist iseseisvalt elama asuvatele vanemliku hoolitsuseta lastele, kes on lapsena olnud eestkostel või perekonnas hooldamisel, sarnaselt hoolekandeasutuses või erivajadustega õpilaste koolis kasvanud lastele.\n4. Esimesel lugemisel on valitsuse algatatud Rahvusvahelise Tööorganisatsiooni (ILO) töölevõetava isiku vanuse alammäära konventsiooni (nr 138) ratifitseerimise seaduse eelnõu (953 SE), millega ratifitseeritav konventsioon kohustab selle ratifitseerinud ILO liikmesriiki ellu viima poliitikat, mis on kavandatud laste töö tõhusaks kaotamiseks, ja järk-järgult tõstma töölevõetava isiku vanuse alammäära tasemeni, mis on täielikus kooskõlas noorte füüsilise ja vaimse arenguga. Eesti puhul on deklareeritavaks vanuse alammääraks 15 aastat. Vastavalt töölepingu seadusele ei tohi tööandja tööle võtta ega rakendada tööl alla 15-aastast või koolikohustuslikku alaealist, kui seadusega ei ole sätestatud teisiti.\n5. Esimesel lugemisel on Isamaaliidu fraktsiooni ja Res Publica fraktsiooni algatatud kohaliku omavalitsuse volikogu valimise seaduse, Riigikogu valimise seaduse ja Euroopa Parlamendi valimise seaduse muutmise seaduse eelnõu (934 SE), mille eesmärk on keelustada kohalike volikogude, Riigikogu ja Euroopa Parlamendi valimistel kandidaadina registreeritud isikutel tegutseda valimistel ka vaatlejatena, kuna seeläbi on võimalik teha varjatud valimisagitatsiooni.\n6. Isamaaliidu fraktsiooni ja Res Publica fraktsiooni algatatud kohaliku omavalitsuse volikogu valimise seaduse, Riigikogu valimise seaduse ja Euroopa Parlamendi valimise seaduse muutmise seaduse eelnõu (944 SE), mille eesmärk on ühtlustada eelhääletamise aega kohalike volikogude, Riigikogu ja Euroopa Parlamendi valimistel selliselt, et nii elektrooniline eelhääletamine ja ka valimisjaoskondades toimuv eelhääletamine oleks võimalik kuuendast päevast kuni neljanda päevani enne valimispäeva.\n7. Esimesel lugemisel on Riigikogu liikmete Mark Soosaare, Imre Sooääre ja Trivimi Velliste algatatud muinsuskaitseseaduse muutmise seaduse eelnõu (912 SE), mis näeb ette muinsuskaitseala põhimääruse eelnõu tutvustamise avalikul väljapanekul, tõstmaks muinsuskaitsealal elavate ja seal kinnistuid omavate kodanike teadlikkust, mis on algatajate arvetes oluline tegur kultuuriväärtuste kaitsmisel. Ka lubaks eelnõu kanda muinsuskaitsealal ja selle kaitsevööndis asuvate kinnisasjade omanikelt laekuva maamaksu kohalik omavalitsuse sihtotstarbelisele eriarvele. Eriarvele laekunud vahendeid kasutataks muinsuskaitsealal ja selle kaitsevööndis asuvate kinnisasjade nõuetekohaseks konserveerimiseks, renoveerimiseks, restaureerimiseks ja remondiks.\nRiigikaitsekomisjonis ja väliskomisjonis – ühisistung, kus antakse ülevaade Balti riikide õhuturbe hetkeseisust ja ülevaade Balti riikide kaitseministrite kohtumisest 29.-30. augustil 2006 Jurmalas; kutsutud kaitseminister Jürgen Ligi jt kaitseministeeriumi ja välisministeeriumi esindajad (ruum L 262).